stanford-oval/wikipedia huggingface dataset:
המכינה הירושלמית

| --- | --- |
אין תמונה חופשית
 מכינה קדם-צבאית
 תקופת הפעילות:  2010–הווה (כ־14 שנים) 
 מיקום
 מדינה:  ישראל ישראל
 קואורדינטות:  31°45′55″N 35°10′22″E﻿ / ﻿31.765361111111°N 35.172666666667°E﻿ / 31.765361111111; 35.172666666667
 www.hayerushalmit.co.il
  (למפת ירושלים מוגדלת) המכינה הירושלמית(למפת ירושלים רגילה) המכינה הירושלמית(למפת הרי ירושלים רגילה) המכינה הירושלמית(למפת הרי ירושלים מוגדלת) המכינה הירושלמית
 
מכינה קדם-צבאית הירושלמית היא מכינה קדם-צבאית מעורבת לדתיים ולחילונים הממוקמת בירושלים והוקמה בשנת 2010. בראש המכינה עומדת יעל ברמן-דומב. במכינה ישנו דגש חזק על הכרת העיר ירושלים בפרט והחברה הישראלית בכלל. מטרות המכינה הן פיתוח זהות יהודית-ציונית, העצמת כישורים אישיים וחברתיים, הכנה פיזית ומנטלית לשירות הצבאי וטיפוח ערכי המעורבות, הפלורליזם, המנהיגות והציונות.
הלימודים במכינה כוללים עיסוק בנושאי יהדות (ציונות, תלמוד, סוגיות ביהדות וכו'), חברה (כלכלה, אקטואליה, מגדר, צבא ומנהיגות) והומניזם (פילוסופיה, אמנות וספרות). חלק משגרת המכינה היא פעילות תלת שבועית של התנדבות בשכונות קריית היובל והגבעה הצרפתית. מסגרות ההתנדבות כוללות מועדוניות נוער, בתי ספר, גנים ומסגרות קהילתיות נוספות. במהלך השנה ניתנים לחניכי המכינה כלים לניהול עצמי על מנת לפתח אוטונומיה.
המכינה מופעלת על ידי עמותת "טנא ירושלמי" המפעילה ומארגנת כמספר קהילות שיתופיות של צעירים ברחבי ירושלים. חזון העמותה כולל את ערכי ההומניזם, השוויון, הדמוקרטיה והסולידריות.
היצ'קוק (סרט)

| --- | --- |

כרזת הסרט באנגלית
 מבוסס על:  Alfred Hitchcock and the Making of Psycho 
 בימוי:  סשה גרבאסי 
 הופק בידי:  איוואן רייטמן טום פולק אלן ברנט טום תייר
 תסריט:  ג'ון מקלפלין 
 עריכה:  פמלה מרטין 
 שחקנים ראשיים:  אנתוני הופקינס הלן מירן סקרלט ג'והנסון
 מוזיקה:  דני אלפמן 
 צילום:  ג'ף קרונוויית
 מדינה:  ארצות הברית 
 חברת הפקה:  סרצ'לייט פיקצ'רס, The Montecito Picture Company 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  14 בדצמבר 2012
 משך הקרנה:  98 דק' 
 שפת הסרט:  אנגלית 
 סוגה:  סרט ביוגרפי, סרט דרמה, דרמה קומית, סרט שמבוסס על ספרים 
 תקציב:  87 מיליון דולר
 הכנסות:  $22,788,114
 הכנסות באתר מוג'ו:   hitchcock
 www.hitchcockthemovie.com
 דף הסרט ב־IMDb
 
"היצ'קוק", דרמה ביוגרפית על חייו של הבמאי המנוח אלפרד היצ'קוק, מבוססת בחלקה על ספרו העלילתי של סטיבן רבלו, "אלפרד היצ'קוק ומאחורי הקלעים של 'פסיכו'". הסרט יצא לאקרנים במספר ערים כבר ב-23 בנובמבר 2012, אך הקרנתו הבינלאומית התרחשה רק ב-14 בדצמבר 2012.
תקציר העלילה

בשנת 1959, אלפרד היצ'קוק מסיים להסריט את "מזימות בינלאומיות" ומוטרד מטענות הכתבים כאילו תום ההסרטה היא אות לפרישתו מקולנוע. היצ'קוק דחה הצעות לביים להיטים קולנועיים שהצלחתם המסחרית מובטחת, כגון סרט מסדרת הסרטים של ג'יימס בונד, ומעדיף לנקוט ביוזמה לעבד את ספרו של רוברט בלוך, "פסיכו", לסרט. עיקר העלילה בסרט מספרת על מערכת היחסים בין היצ'קוק לבין רעייתו אלמה רוויל בתקופה שבה הסריטו את "פסיכו".
הפקה

הפקת "היצ'קוק" נמשכה מ-2005. בשנת 2007 נמצא מפיץ לסרט וב-2011 נבחרו השחקנים הראשיים והתסריטאי. בשנת 2012 לוהקו שחקני המשנה ונמצא מלחין לסרט. הפסקול לסרט והסרט עצמו יצאו באותה שנה. הביקורות שיבחו את הסרט, הצלחתו בקופות הייתה בינונית והוא הופץ על גבי דיסק בלו-ריי במרץ 2013.
ליהוק

| שחקנים | דמויות |
| --- | --- |
אנתוני הופקינס: אלפרד היצ'קוק
הלן מירן: עלמה רוויל
סקרלט ג'והנסון: ג'נט לי
דני יוסטון: וויטפילד קוק
טוני קולט: פגי רוברטסון
מייקל סטולברג: לו וסרמן
ג'סיקה ביל: ורה מיילס
ג'יימס ד'ארסי: אנתוני פרקינס
קבלה בציבור

"היצ'קוק" הכניס 23,570,541$ ברחבי העולם. במהלך סוף השבוע הראשון להקרנתו (שהתרחש בזמן חג ההודיה) הסרט הוקרן ב-17 בתי קולנוע וגרף בממוצע 16,924$ לכל בית קולנוע.
התגובות של המבקרים היו מעורבות. באתר Rotten Tomatoes הסרט קיבל ציון של 62% מתוך 195 ביקורות. האתר Metacritic נתן לסרט ציון של 55% מתוך 40 ביקורות.
הבשורות של ביצ'ווינתה

לוקאס האוונגליסט, מיניאטורה מהבשורות של ביצ'ווינתה
הבשורות של בִּיצְ'וִוינְתָּהּ (בגאורגית: ბიჭვინთის ოთხთავი; בִּיצְ'וִוינְתִּיס אוֹתְחְתָאוִוי) או ארבעת הבשורות של ביצ'ווינתה או הארבעה של ביצ'ווינתה הוא כתב-יד מאוייר מהמאה ה-12 של ארבע הבשורות כתוב בשפה הגאורגית, שהועתק בכתב הנוסחורי (גאו') הוא נקרא על שם קתדרלת ביצ'ווינתה (קתדרלת פיצונדה) (אנ') בביצ'ווינתה שבאבחזיה, שם התגלה הספר בשנת 1830. כתב היד נמצא כעת במרכז הלאומי לכתבי-יד של גאורגיה, טביליסי, תחת המספר H-2120.
תיאור והיסטוריה

כתב-היד של הבשורות של ביצ'ווינתה נכתב על קלף והוא מכיל מ-230 דפי פוליו, במידה 31x23 ס"מ. הטקסט כתוב בכתב נוסחורי הגאורגי בדיו חומה, בשני טורים. הכותרות הן בכתב אֲסוֹמְתַווְרּוּלִי (גאו') בצבע סינגור מוזהב. כתב היד מכיל שתי מיניאטורות של האוונגליסטים מרקוס ולוקאס. דמותו של מרקוס משתרעת על דף שלם במסגרת דקורטיבית. דמות של נשר ועיטורי אותיות ראשיות בכתב אסומתוורולי (גאו'). עיטור דמוי כיסוי ראש ותחילית מעוטרת. צמחייה היא המוטיב העיקרי באיורים ובעיטורים והצבע הכחול הוא הצבע הבולט.
כתב היד כרוך בכריכה כסופה, שהוזמנה - כפי שמספרת כתובת נלווית - על ידי שלמה ובנו אזקאן, נסיכי שרוואשידזה (אנ'), עבור קתדרלת ביצ'ווינתה של התיאוטוקוס (אנ') ("יולדת האל") לרגל ניצחונם לצדם של אלכסנדר השלישי מלך אימרתי (אנ') וָאמֶק השלישי מבית דאדיאני (אנ') נגד בית גוריאלי (אנ') וליפריט השלישי דאדיאני (אנ'). הסברה היא שמדובר בניצחון בקרב בנדזה (גאו') שהתקיים ביוני 1658.
כתב היד התגלה על ידי חיילי הצבא הרוסי כשהוא מונח פתוח על מזבח קתדרלת ביצ'ווינתה שננטשה עם כיבוש האזור ב-1830. כתב היד הועבר לספרייה הציבורית בסנט פטרסבורג ולאחר מכן הועבר למרכז הלאומי לכתבי-יד של גאורגיה בטביליסי.
תצלומים של הבשורות

בשנת 1888 צולמו הבשורות בסנקט פטרבורג על ידי אבי צילום האדריכלות הרוסית איוון ברשצ'בסקי (רו')
הערות שוליים

↑  כתבי-היד הגאורגיים הנקראים אוֹתְחְתָאוִוי (הארבעה; ოთხთავი) כוללים את ארבע הבשורות של ארבעת המבשרים (אנ'). המינוח מוכר בנצרות האורתודוקסית המזרחית (ביוונית τετραευαγγέλιον) (אנ') ומיוחס לבשורות הקנוניות שנמסרו על ידי ארבעת המבשרים (אנ') - הבשורה על-פי מתי, הבשורה על-פי מרקוס, הבשורה על-פי לוקאס והבשורה על-פי יוחנן.
1 2  Gelenava, Irakli (ed.). Cultural Heritage in Abkhazia [מורשת תרבותית באבחזיה] (PDF) (באנגלית). טביליסי: Meridiani. p. 33.
↑  פוליו (אנ') במשמעות של עלה של ספר או כתב יד.
↑  סִינְגּוּר (גאו') - צבע אדום ששימש לכתיבת כותרות ואות גדולה בכתבי-יד גאורגיים עתיקים והיה בשימוש נרחב במיניאטורות שבכתבי-היד. החתימה בצוואתו של דוד הבנאי שנמצאת במנזר שיו-מר'ווימה כתובה בצבע סִינְגּוּר.
↑  עיטור דמוי כיסוי ראש (אנ') הוא עיטור בכתבי-יד מימי הביניים המודפס בחלל הריק בתחילת פרק. השימוש בכיסויי ראש דקורטיביים בכתבי יד עבר בירושה של המערב מימי הביניים מהפקת ספרים עתיקים וביזנטיים מאוחרים, וזכה לפופולריות מיוחדת בתקופת הרנסאנס.
↑  פרסקוביה אובארובה (אנ'), "Христианские памятники - Christian monuments"‏, 1894, עמ' 8
ה'תרס"ז

ה'תרס"ז (5,667) ובקיצור תרס"ז – היא שנה עברית  אשר החלה ביום א' בתשרי, אור ל-20 בספטמבר 1906, והסתיימה ביום כ"ט באלול, 8 בספטמבר 1907.
המולד של תשרי חל ביום שלישי, 17 שעות ו-371 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה רביעית לשמיטה, ושנת 5 במחזור העיבור ה-299. תקופת ניסן שבשנה זו היא תחילת שנת 11 (סימנה יאיבא) במחזור השמש ה-203.
שנה זו היא שנת 1,838 לחורבן הבית, ושנת 2,218 לשטרות.
אירועים

י"א בשבט - חוק שמתיר את בחירתם והיבחרותם של היהודים (ומיעוטים אחרים ), לפרלמנט האוסטרי הונגרי נחקק
ט"ו בתשרי - קבוצת הכדורגל מכבי תל אביב הוקמה בשם אגודת ראשון לציון יפו
אירועים > ציונות וארץ ישראל

ארתור רופין עלה ארצה
יוסף נחמני עלה ארצה
חיים קלווריסקי, הממונה על הקואופרטיב החדש של איכרי מטולה בתלחה (תל חי) מדווח על קשיים. בעקבות זאת מוקמת חוות תל חי.
הקונגרס הציוני ה-8 (ד'-י"א באלול) בה הוחלט על קבלת הציונות הסינתטית של חיים ויצמן
שמעון דובנוב הוציא את ספרו "הדוקטרינה של לאומיות יהודית" בה הגדיר את היהדות גם כ"מוסד של תרבות".
יצחק אפשטיין הוציא את הספר שאלה נעלמה בה קרא לראיה רב-לאומית רחבה בהתיישבות בארץ ישראל.
הרב יצחק ברויאר ממנהיגי יהדות גרמניה, מוציא מאמר הספד על הרצל, בה יוצא נגד הציונות בלא דת, אך בעד מעשיה של הציונות
אירועים > מדע וטכנולוגיה

אלברט איינשטיין גילה את עקרון שוויון המושגים מסה ואנרגיה
הרמן מינקובסקי גילה את עקרון האחדות הגאומטרית של זמן ומרחב
אירועים > בעולם היהודי

רבי שלום דובער שניאורסון הרבי מלובביץ קבע באיגרת פסק הלכה, שאין צורך לעלות לארץ ישראל, ואפשר גם לצאת ממנה אם קשה בה מבחינה רוחנית או גשמית.
הרב קוק ביפו הוציא את ה"קול קורא לארץ ישראל", והחליט להקים את הישיבה המרכזית העולמית (ישיבת מרכז הרב) בארץ.
רבי ישראל מאיר הכהן מראדין סיים את חיבורו "המשנה ברורה" על טור אורח חיים ביום י"ט לחודש מרחשוון.
נולדו

י"א בטבת - יעקב כ"ץ, חבר הכנסת מטעם פועלי אגודת ישראל (נפטר ב-ה'תשכ"ח)
כ"ה בטבת - הרב אברהם יהושע השל - מנהיג יהודי ארצות הברית ושותפו של מרטין לותר קינג בהפגנות למען שוויון הזכויות במדינות הדרום
כ"ט בשבט - שמשון יוניצ'מן, ממנהיגי בית"ר וחבר הכנסת מטעם חרות (נפטר ב-ה'תשכ"א)
ו' בניסן - אברהם ברוידס, "משורר הנוער העובד" (נפטר ב-ה'תשל"ט)
ט' באייר - יצחק הירשברג, מורה ומתרגם ישראלי (נפטר ב-1978)
ט"ו באייר - פרד זינמן, במאי קולנוע אוסטרי יהודי, פעמיים זוכה פרס אוסקר (נפטר ב-1997)
ז' באב - הרב יהודה אשלג מחבר ספר הסולם על הקבלה, מן המקובלים הבולטים במאה ה-20
נפטרו

ו' באדר - אנרי מואסאן, כימאי יהודי-צרפתי, חתן פרס נובל לכימיה (נולד ה'תרי"ג)
ח' בסיוון - הרב שמואל הומינר, מבוני השכונות הראשונות בירושלים מחוץ לחומת העיר העתיקה
י"א באב - רבי יצחק בלאזר, מגדולי תנועת המוסר
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
היסטוריה פופולרית

היסטוריה פופולרית היא סוגה רחבה בתוך ההיסטוריוגרפיה שאינה מוגדרת בבהירות. היסטוריה פופולרית נכתבת תוך שימוש בגישה פופולרית, מכוונת לקהל קוראים רחב ולעיתים מדגישה נראטיב, אישיות מסוימת או מידע רכילותי תוך ויתור על ניתוח מחקרי של הפרטים. במונח נעשה שימוש בהנגדה להיסטוריה שנכתבת בצורה אקדמית מקצועית, שהיא לרוב יותר ממוקדת וטכנית, ובשל כך גם פחות נגישה עבור הקורא הממוצע.
לכמה היסטוריונים פופולריים אין השתייכות אקדמית בעוד אחרים הם אקדמאים או אקדמאים לשעבר. רבים עבדו כעיתונאים, ולחלקם תואר אקדמי כלשהו בהיסטוריה.
היסטוריונים פופולריים שונים הפכו לסופרים רבי-מכר. מחברים רבים של "היסטוריות רשמיות" או "ביוגרפיות מאושרות" יזוהו כהיסטוריונים פופולריים המשרתים את האינטרסים של מוסדות או אושיות ציבוריות.
ראו גם

מדע פופולרי
לקריאה נוספת

Wilentz, Sean, America Made Easy: David McCullough, John Adams, and the Decline of Popular History, The New Republic, 2 July 2001.
Lepore, Jill, "Historians Who Love Too Much: Reflections on Microhistory and Biography", Journal of American History, 88, June 2001, pp. 129-144.
Pfitzer, Gregory M. (2008), Popular History and the Literary Marketplace, 1840-1920, University of Massachusetts Press.
"The Public Historian - A Conversation with Jill Lepore". Humanities Magazine. בספטמבר–באוקטובר 2009. {{cite web}}:  (עזרה)
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
הלגיון השמונה עשר

האנדרטה למרקוס קאליוס
הלגיון השמונה עשר (לטינית: Legio XVIII) היה לגיון בצבא הרומי. תאריך היווסדו אינו ידוע בבירור, וסופו יחד עם הלגיון השבעה עשר והתשעה עשר בקרב יער טויטובורג (9 לספירה).
היסטוריה

ישנן ידיעות על לגיון 18 כלשהו ששירת תחת גאיוס קורנליוס לנטולוס בקיליקיה, למשך שלוש שנים החל משנת 53 לפנה"ס, אך ישנן ספקות רבות לגבי היותו הלגיון המדובר.
בתקופת מלחמת האזרחים של יוליוס קיסר התקיימו שני לגיונות 18, אחד של קיסר והשני של פומפיוס. הלגיון של קיסר כנראה הושמד באפריקה. אין ידיעות בדבר גורל הלגיון של פומפיוס.
סביר להניח שהלגיון הוקם בשנת 41 לפנה"ס כדי להאבק בסקסטוס פומפיוס, שהתבצר בסיקיליה ושיבש את אספקת התבואה לרומא. מרבית מגויסיו היו כנראה מגאליה קיסאלפינה. אחר נפילת הטריומווירט השני נשלח הלגיון לגאליה. יש הטוענים כי דאז היה מורכב משרידי הלגיון ליביקה של מרקוס אנטוניוס.
כ-15 שנים מאוחר יותר היה אמור לקחת חלק במבצע הענק נגד שבט המרקומני, תחת פיקודו של טיבריוס, אך מבצע זה לא יצא לפועל כתוצאה ממרד שהתרחש בפאנוניה. כעבור זמן מה השתתף הלגיון בפלישותיו של דרוסוס, אחי טיבריוס, לשטחים הגרמניים החופשיים.
כאשר הפרובינקיה הגרמנית הובאה תחת שליטה של רומא, מונה פובליוס קוינקטיליוס וארוס, שהיה מקורב לאוגוסטוס דרך נישואים, למושל האזור. ארמיניוס, נסיך שבט הכרוסקים ובן ברית רומאי זמם להמיט מפלה קשה לצבא הרומי; כדי לעשות זאת פנה לווארוס, שישב במחנה הקיץ, עם טענות לגבי מרד באזור הריין, וארוס שמע לעצתו ומיד יצא לשדה. כאשר הגיע ליער טויטובורג החל לרדת גשם רב, חייליו העייפים התקשו לשמור על הסדר; ואז תקף ארמיניוס בראש שבטו את הצבא בן שלושה הלגיונות, והשמידו לגמרי. סמלי הלגיון נבזזו, וברומא אוגוסטוס התאבל קשות על המפלה. גופות חלק מהנספים הובאו לקבורה בידי גרמניקוס, בן דרוסוס, שיצא לגרמניה כדי להחזיר את הסמלים ולהביס את ארמיניוס.
אחד הממצאים המפורסמים ביותר אודות הלגיון הזה בנפרד, וקרב יער טויטובורג בכלל, הוא המצבה לזכרו של מַרְקוּס קַאֵלִיוּס, צנטוריו מהלגיון השמונה עשר.
מרקוס היה בנופלי הקרב, וכנראה בן למעמד העליון. אביו רומם את האנדרטה (בתמונה) לזכרו, היות שעצמותיו אף פעם לא נמצאו.
הארלם שייק (ריקוד)

ערך זה עוסק בריקוד שהומצא בשנת 1981. אם התכוונתם למשמעות אחרת, ראו .
ההארלם שייק (באנגלית: The Harlem Shake; במקור נקרא albee) הוא ריקוד שהומצא בשנת 1981 על ידי תושב הארלם שנקרא "Al B". הריקוד בתחילה כונה "אלבי" על שמו, אבל מאוחר יותר נודע כההארלם שייק לאחר שהתפשט מעבר לשכונה. הריקוד חדר למיינסטרים ב-2001 בעקבות קליפ של הראפר האמריקאי G. Dep Let's Get It בוא הוא רוקד את ההארלם שייק.
היסטוריה

ההארלם שייק הוא ריקוד שמקורו בהארלם, ניו יורק בשנת 1981. הוא התפשט לאזורים עירוניים אחרים של ניו יורק, והפך לפופולרי בקליפי וידאו. ממציא הריקוד הוא "Al B", תושב הארלם. מבמקור הריקוד נקרא "אבלי" (ablee) על שמו, אבל לאחר מכן זכה לכינוי ההארלם שייק.
"Al B" אמר שהריקוד הגיע מהמצרים הקדמוניים כאלגוריה לריקוד מומיות. שלא יכולות לזוז, אלא רק להתנער. Al B מצהיר שהוא מבצע את הריקוד מאז 1981.
בתרבות הפופולרית

אף על פי שהריקוד הומצא ב-1981, ההארלם שייק חדק למיינסטרים רק ב-2001 כשהראפר האמריקאי G. Dep הופיע בקליפ של השיר שלו Let's Get It כשהוא רוקד את ההארלם שייק.
בפברואר 2013, שיר בשם "הארלם שייק" שהועלה ליוטיוב ב-10 במאי 2012, הפך ללהיט כתוצאה מתופעת אינטרנט באותו השם (ראו הארלם שייק). ה"ריקוד" שנעשה בתופעת האינטרנט אינו ריקוד ההארלם שייק.
הערות שוליים

↑  Alex Avlarez‏, What Is This "Harlem Shake" Thing Anyway?, ‏‏13 בפברואר 2013 (באנגלית)
↑  Michelle Jaworski‏, What's the Harlem Shake, and why is everyone doing it?, ‏‏12 בפברואר 2013 (באנגלית)
1 2  InsideHoops.com‏, Inventor of Harlem Shake Interview, ‏‏13 באוגוסט 2003 (באנגלית)
1 2  dancejam.com‏, Harlem Shake dancing videos and lessons edit, אוחזר ב-18 בנובמבר 2011 (באנגלית)
↑  rapbasement.com‏, The Harlem Shake, אוחזר ב-15 בפברואר 2013, ‏‏8 באפריל 2008 (באנגלית) (ארכיון)
↑  Jake Crates‏, EXCLUSIVE: G. Dep Comments On “Harlem Shake” Craze; “It Ain’t Defining Harlem”, אוחזר ב-22 בפברואר 2013, ‏‏14 בפברואר 2013 (באנגלית)
↑  Sam Laird‏, The Real Harlem Shake: 6 Videos You Shouldn't Meme Without, אוחזר ב-21 בפברואר 2013, ‏‏21 בפברואר 2013 (באנגלית)
דיסקוגרפיה של קלווין האריס
אלבומים > אלבומי מיקס

L.E.D. Festival Presents Calvin Harris (שנת 2010)
מיני-אלבומים

Napster Live Session (שנת 2007)
iTunes Live: Berlin Festival (שנת 2008)
iTunes Live: London Festival '09 (שנת 2009)
Normani x Calvin Harris (שנת 2018, עם נורמני)
Regenerator Love 1 (שנת 2020)
Love Regenerator 2 (שנת 2020)
Regenerator Love 3 (שנת 2020)
Regenerator Love x אלי בראון (שנת 2020, כ-Love Regenerator, עם אלי בראון)
סינגלים > כאמן אורח

| כותרת | שנה | מיקומי שיא במצעדים> בריטניה | מיקומי שיא במצעדים> אוסטרליה | מיקומי שיא במצעדים> בלגיה | מיקומי שיא במצעדים> קנדה | מיקומי שיא במצעדים> צרפת | מיקומי שיא במצעדים> גרמניה | מיקומי שיא במצעדים> אירלנד | מיקומי שיא במצעדים> הולנד | מיקומי שיא במצעדים> ניו זילנד | מיקומי שיא במצעדים> ארצות הברית | תארים | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| "Dance wiv me" דיזי רסקל בהשתתפות קלווין האריס וכרום) | 2008 | 1 | 13 | 40 | - | - | 48 | 5 | - | - | - |  BPI: פלטינה  אריה: זהב | Tongue n' Cheek |
| "We Found Love" (ריהאנה בהשתתפות קלווין האריס) | 2011 | 1 | 2 | 3 | 1 | 1 | 1 | 1 | 3 | 1 | 1 |  BPI: פלטינה 3×  ARIA: פלטינה 8×  BEA: פלטינה  BVMI: פלטינה 2×  RIAA: פלטינה 9×  RMNZ: פלטינה 3× | Talk That Talk |
| "Off the Record" (טינצ'י סטריידר בהשתתפות קלווין האריס ובארנס) | 2011 | 24 | - | - | - | - | - | - | - | - | - |  | — |
"-" מציין סינגל שלא נכנס למצעד זה.
סינגלים > סינגלים שיווקיים

| שם | שנה | מיקומי שיא במצעדים> בריטניה | מיקומי שיא במצעדים> אירלנד | מיקומי שיא במצעדים> סקוטלנד | אלבום |
| --- | --- | --- | --- | --- | --- |
| "Da Bongos"/"Brighter Days" (כ-Stouffer) | 2002 | - | - | - | — |
| "Let Me Know"  (בהשתתפות איה מראר) | 2004 | - | - | - | — |
| "Vegas" | 2007 | - | - | - | I Created Disco |
| "Rock Band" | 2007 | - | - | - | — |
| "Colours" | 2007 | - | - | - | I Created Disco |
| "Yeah Yeah Yeah, La La La" | 2009 | 172 | - | - | Ready for the Weekend |
| "Awooga" | 2011 | - | - | - | 18 Months |
| "Iron"  עם ניקי רומרו | 2012 | - | - | - | 18 Months |
| "CUBA" | 2014 | 89 | 78 | - | — |
| "Slow Acid" | 2014 | 86 | - | 34 | Motion |
| "Burnin" (עם R3hab) | 2014 | - | - | 77 | Motion |
| "Overdrive (Part 2)" (עם אומט אוזקאן) | 2014 | - | - | - | Motion |
| "Checklist" (עם נורמני בהשתתפות וויזקיד) | 2018 | 98 | 76 | - | Normani x Calvin Harris |
| "Slow Down" (עם נורמני) | 2018 | - | - | - | Normani x Calvin Harris |
"-" מציין סינגל שלא נכנס למצעד זה.
שירים אחרים

| כותרת | שנה | מיקומי שיא במצעדים> פחית | מיקומי שיא במצעדים> FRA | מיקומי שיא במצעדים> IRE | מיקומי שיא במצעדים> NZ מחממים. | מיקומי שיא במצעדים> SCO | מיקומי שיא במצעדים> בריטניה ריקוד | מיקומי שיא במצעדים> ארצות הברית ריקוד / אלק. | אלבום |
| --- | --- | --- | --- | --- | --- | --- | --- | --- | --- |
| "אמונה" | 2014 | - | 178 | - | - | 64 | 33 | 31 | תנועה |
| "ביחד"  (featuring Gwen Stefani) | 2014 | - | - | - | - | 100 | - | 25 | תנועה |
| "שלטי דולר"  (featuring Tinashe) | 2014 | - | - | - | - | - | - | 31 | תנועה |
| "לפדות את"  (featuring Schoolboy Q, PartyNextDoor and DRAM) | 2017 | 94 | - | 67 | 1 | - | - | 20 | Funk Wav Bounces Vol. 1 |
| "Skrt עליי"  (featuring Nicki Minaj) | 2017 | - | - | - | 5 | - | - | 23 | Funk Wav Bounces Vol. 1 |
| "תפילות למעלה"  (featuring Travis Scott and A-Trak) | 2017 | - | - | - | - | - | - | 18 | Funk Wav Bounces Vol. 1 |
| "חג"  (featuring Snoop Dogg, John Legend and Takeoff) | 2017 | - | 174 | - | - | - | - | 26 | Funk Wav Bounces Vol. 1 |
| "קשה לאהוב"  (featuring Jessie Reyez) | 2017 | - | - | - | - | - | - | 30 | Funk Wav Bounces Vol. 1 |
| "מהפנט (אני לא יכול לחכות)"  (as Love Regenerator) | 2020 | - | - | - | - | 30 | 16 | - | Love Regenerator 1 EP |
| "CP-1"  (as Love Regenerator) | 2020 | - | - | - | - | 56 | - | - | Love Regenerator 1 EP |
| "כוחה של האהבה השנייה"  (as Love Regenerator) | 2020 | - | - | - | - | 96 | - | - | Love Regenerator 2 EP |
| "מעבר דירה"  (as Love Regenerator, with Eli Brown) | 2020 | - | - | - | - | 53 | 27 | - | Love Regenerator x אלי בראון EP |
"-" מציין הקלטה שלא תרמה או לא שוחררה באזור זה
הופעות אורח

| כותרת | שנה | אמנים אחרים | אלבום |
| --- | --- | --- | --- |
| "Stillness in Time" | 2007 | — | Radio 1 Established 1967 |
| "Century" | 2009 | טייסטו | Kaleidoscope |
| "Reminds Me of You" | 2011 | LMFAO | Sorry for Party Rocking (מהדורת דלוקס) |
| "What's Your Name" | 2015 | דילון פרנסיס | This Mixtape Is Fire |
| "Don't Quit" | 2017 | די ג'יי חאלד, טראוויס סקוט, ג'רמיה | Grateful |
הפקה וכתיבת שירים

| כותרת | שנה | אומן / ים | אלבום | קרדיטים |
| --- | --- | --- | --- | --- |
| "Love Is the Drug" | 2007 | קיילי מינוג | Radio 1: Established 1967 | מיקסינג, הפקה |
| "Michael Jackson" | 2007 | האחים מיטשל | Dressed for the Occasion | הפקה, כתיבה |
| "Heart Beat Rock" | 2007 | קיילי מינוג | X | מיקסינג, הפקה, כתיבה |
| "In My Arms" | 2007 | קיילי מינוג | X | הפקה, כתיבה |
| "Holiday" | 2009 | דיזי רסקל בהשתתפות כרום | Tongue n' Cheek | מיקסינג, הפקה, כתיבה |
| "Road Rage" | 2009 | דיזי רסקל בהשתתפות כרום | Tongue n' Cheek | מיקסינג |
| "Time Machine" | 2010 | אקסמפל | Won't Go Quie | סידור, הנדסה, מיקסינג, הפקה |
| "Too Much" | 2010 | קיילי מינוג | Aphrodite | עיבוד, מיקסינג, הפקה, כתיבה |
| "Hands" | 2010 | דה טינג טינגס | Sounds from Nowheresville (מהדורת דלוקס) | מיקסינג, הפקה |
| "Yeah 3x" | 2010 | כריס בראון | FAME | כתיבה |
| "Off & On" | 2011 | סופי אליס בקסטור | Make a Scene | עיבוד, הפקה, כתיבה |
| " Where Have You Been " | 2011 | ריהאנה | Talk That Talk | הנדסה, הפקה, כתיבה |
| "One Life"" | 2011 | מרי ג'יי בלייג' | My_Life_II... The Journey Continues (Act 1) (מהדורה אירופאית) | הנדסה, הפקה, כתיבה |
| "Only the Horses" | 2012 | סיזר סיסטרס | Magic Hour | הפקה משותפת |
| "Call My Name" | 2012 | שריל קול | A Million Lights | עיבוד, מיקסינג, הפקה, כתיבה |
| "All the Things" | 2013 | פיטבול בהשתתפות אינה | Meltdown | הפקה נוספת |
| " I Will Never Let You Down " | 2014 | ריטה אורה | — | עיבוד, הפקה, כתיבה |
| "Olé" | 2016 | ג'ון ניומן | — | עיבוד, הפקה, כתיבה |
| "Chalice" | 2018 | דונאו בהשתתפות Belly | — | הפקה |
| "Some Nights Last for Days" | 2020 | אקסמפל | Some Nights Last for Days | הפקה |
רמיקסים > רמיקסים שנכנסו למצעדים

| כותרת | אמנים מקוריים | שנה | מיקומי שיא במצעדים> בריטניה | מיקומי שיא במצעדים> אוסטרליה | מיקומי שיא במצעדים> בלגיה | מיקומי שיא במצעדים> צרפת | מיקומי שיא במצעדים> גרמניה | מיקומי שיא במצעדים> אירלנד | מיקומי שיא במצעדים> הולנד | מיקומי שיא במצעדים> ניו זילנד | תארים | אלבום |
| --- | --- | --- | --- | --- | --- | --- | --- | --- | --- | --- | --- | --- |
| "Spectrum (Say My Name)" | פלורנס אנד דה משין | 2012 | 1 | 4 | 2 | - | 32 | 1 | 55 | 2 |  BPI: פלטינה  ARIA: פלטינה 3×  BEA: זהב  RMNZ: פלטינה | Ceremonials |
| "Eat, Sleep, Rave, Repeat" | פאטבוי סלים וריבה סטאר (בהשתתפות Beardyman) | 2013 | 3 | 47 | 26 | 96 | - | 18 | 2 | - | — | — |
"-" מציין סינגל שלא נכנס למצעד זה.
רמיקסים > רמיקסים שלא נכנסו למצעדים

| כותרת | שנה | אמנים מקוריים |
| --- | --- | --- |
| "Rock Steady" | 2006 | אול סיינטס |
| "Get Down" | 2007 | גרוב ארמדה |
| "Let's Make Love and Listen to Death from Above" | 2007 | Cansei de Ser Sexy |
| "Great DJ" | 2008 | דה טינג טינגס |
| "Hearts on Fire" | 2008 | קאט קופי |
| "Uptown" | 2008 | פרימל סקרים |
| "See the Light" | 2008 | דה האוורס |
| "Good Days Bad Days" | 2008 | קייזר צ'יפס |
| "We Walk" | 2009 | דה טינג טינגס |
| "The Reeling" | 2009 | פאשן פיט |
| "Waking Up in Vegas" | 2009 | קייטי פרי |
| "Supernova" | 2009 | מר הדסון בהשתתפות קניה וסט |
| "We Are Golden" | 2009 | מיקה |
| "She Wolf" | 2009 | שאקירה |
| "One Love" | 2009 | דייוויד גטה בהשתתפות אסטל |
| "4th of July (Fireworks)" | 2010 | קליס |
| "Promises" | 2011 | Nero |
| "Serious" | 2011 | מאנופקטרד סופרסטארס בהשתתפות סלינה אלברייט |
| "Iced Out" | 2011 | בארנס |
| "DNA" | 2013 | Empire of the Sun |
| "When You Were Young" | 2013 | הקילרס |
| "How Deep Is Your Love" | 2015 | קלווין האריס ודיסיפלס |
| "The Weekend" (פאנק וואב רמיקס) | 2017 | סיזה |
| "Alone" | 2018 | הלסי בהשתתפות סטפלון דון |
היינריך אנטון דה ברי

| --- | --- |

אנטון דה ברי
 לידה:  26 בינואר 1831 העיר החופשית פרנקפורט, הקונפדרציה הגרמנית 
 פטירה:  19 בינואר 1888 (בגיל 56) שטרסבורג, הקיסרות הגרמנית 
 שם לידה:  Heinrich Anton De Bary 
 ענף מדעי:  ביולוגיה, מיקולוגיה, בוטניקה, מיקרוביולוגיה, פיקולוגיה
 מקום מגורים:  גרמניה
 מקום לימודים:  אוניברסיטת מרבורג (1850)  אוניברסיטת פרידריך וילהלם  אוניברסיטת היידלברג  אוניברסיטת טיבינגן 
 מוסדות:  אוניברסיטת שטרסבורג (1872–1888)  אוניברסיטת האלה-ויטנברג (1867–1872)  אוניברסיטת פרייבורג (1855–1867)  אוניברסיטת טיבינגן 
 תלמידי דוקטורט:  אדוארד פישר, סרגיי וינוגרדסקי 
 בן או בת זוג:  Marie Antonie de Bary (1861–?) 
 הערות:  נחשב לאבי המיקולוגיה המודרנית והפתולוגיה הבוטנית
 תרומות עיקריות
 חקר מחזור החיים של הפטריה, טבע והגדיר לראשונה את המונח סימביוזה ומצא את הגורם לכימשון תפוחי האדמה
 
היינריך אנטון דה ברי (בגרמנית: Heinrich Anton de Bary‏; מוכר לרוב בשם אנטון דה ברי; נולד ב- 26 בינואר 1831, פרנקפורט, הקונפדרציה הגרמנית, ונפטר ב- 19 בינואר 1888, בשטרסבורג, הקיסרות הגרמנית). היה בוטנאי, ביולוג, כירורג, מיקרוביולוג, פיקולוג ומיקולוג גרמני שעסק בעיקר בחקר פטריות (מיקולוגיה) ובחקר אצות (פיקולוגיה), חקר בעיקר את מחזור החיים של הפטריות ונחשב לאבי המיקולוגיה המודרנית ואבי הפתולוגיה הבוטנית, בנוסף, הוא עסק בעיקר בחקר מחלות צמחים וטבע את המונח סימביוזה.